b'\n_START_ARTICLE_\nApulija\n_START_SECTION_\nPovijest\n_START_PARAGRAPH_\nU stara vremena se samo sjeverni dio regije zvao Apulija, dok se poluotok na jugu ("peta" talijanske "\xc4\x8dizme") zvao Kalabrija. Prije dolaska Rimljana u 4. stolje\xc4\x87u pr. Kr., regiju su naselili Italski narodi te gr\xc4\x8dki kolonizatori. Nakon pada Rima, Apuliju su dr\xc5\xbeali Goti, lombardi i Bizantinci. U 11. stolje\xc4\x87u, Apuliju osvajaju Normani, a Robert Guiscard 1059. godine osniva vojvodstvo Apuliju. Nakon normanskog osvajanja Sicilije krajem 11. stolje\xc4\x87a, Palermo postaje sredi\xc5\xa1te normanske vlasti, a Mufti (dotada\xc5\xa1nje sredi\xc5\xa1te, zapadno od Apulije) i Apulija postaju tek provincije Kraljevstva Sicilije, a zatim Napuljskog Kraljevstva. Od kraja 12. stolje\xc4\x87a do ranog 13. stolje\xc4\x87a, Apulija je bila omiljeno boravi\xc5\xa1te careva Hohenstaufen, posebno Frederika II., cara Svetog Rimskog carstva._NEWLINE_Obalu Apulije su kasnije osvajali Turci i Mleci. Godine 1861., regija se pridru\xc5\xbeuje Italiji. Feudalizam se dugo zadr\xc5\xbeao u ruralnim podru\xc4\x8djima Apulije. Socijalne i agrarne reforme po\xc4\x8dele su se polako provoditi tek od 19. stolje\xc4\x87a, a zamah su uhvatile tek u 20. stolje\xc4\x87u._NEWLINE_Karakteristi\xc4\x8dna apulijska arhitektura iz 11. do 13. stolje\xc4\x87a reflektira arhitekturu stare Gr\xc4\x8dke, arapsku arhitekturu, normansku arhitekturu te utjecaje Pise.'